
D 
iamars mainta for di oranan tempran di mainta, 
hendenan bayendo trabou, a cuminsa duna 
informacion riba medionan social, cu den cercania di 
dumpo, lo tabatin holo manera cu algo ta kimando den 
aire y otronan riba Green Coridor pariba di aeropuerto 
y sero Thijshi, a avisa di huma cu tabata bay halto den 
cercania di dump. 


Na prome instante a pensa riba otro candela riba dump 
di Parkietenbos pero algun instante despues a drenta 
informacion cu no ta trata di candela riba dum pero 
di un candela grandi na e compania Daltra NV, na 
Barcadera, cu tabata forma un peliger pa companianan 
den bisindario. 


Un compania cu ta negosha den hero bieu, de 
materialnan industrial caminda tin entro otro likidonan 
di material toxico cu no por a wordo tira riba dump otro 
banda di caminda pero cu a wordo deposita den cura di 
e compania, sperando riba un solucion con pa deshaci 
di esakinan. 


Pues un situacion cu pa minuut tabata mustra hopi mas 
serio y cu tabata forma un peliger grandi pa henter e 
bisindario ya cu ta trata di material toxico, cu ta kima 
facil. Esaki a wordo comproba un rato despues ora cu 
for di tur caminda por a mira e huma preto bayendo 
direccion di shelo, cu sin duda a supera un altitud cu 
tabata dificil pa calcula facilmente pero si cu tabata 
mustra monstruoso. 


Dado momento a surgi un cambio den direccion di e 
biento, cu na luga di supla bay direccion abou manera 
cu ta habitual pa e isla, e biento a riba y coy direccion 
zuid pa noord, hibando tur e huma stinki y toxico den 
direccion di casnan y negoshinan cerca y caminda esaki 
a alcansa barionan di Balashi y hasta yega Santa Cruz. 


Personal di Cuerpo di Bombero cu a yega pa combati e 
incendio a bin ripara cu no tabata di un candela comun 
y coriente pero cu tin material sumamente vulnerabel 
na cayente of candela loke a haci mas dificil e trabou di 
personal di bombero. 


Mester a trece varios cambio den e proceso con pa ataca 
e candela ya cu bomberonan tambe mester a proteha 
nan mes contra di e gasnan toxico cu tabata sali for di e 


Diamars dramatico cu incendio feroz 
na Daltra NV den porta di dump 


Sigi pag 3 

luga loke a pone cu a dicidi di bay over na bay den haltyo via di 
un “hoogwerker” pa trata di domina e candela mas facil loke no 
a duna resultado mesora. 


Casi tur truck di cuerpo di bombero a presenta na e sitio 
caminda algun tambe a daña na e sitio den accion loke a pone 
cu mester a solicita ayudo di un hoogwerker pero di aeropuerto 
pa yuda den combatimento di e candela grandi. Dado momento 
haciendo uzo di varios pomp, a cuminsa saca awa for di lama 
pa sigui spuit pa mira si ta logra di paga tur cos y elimina e 
huma preto cu tabatin tur hende rodona. 


Sinembargo ora cu a presenta e situacion cu biento a bira y 
a cuminsa masha huma toxico den direccion di cas y otro 
edificionan den cercania, autoridadnan a bay over na avisa 


continuation di pag 2 


personal di e companianan aki, pa bandona e sitio y 
evita di inhala e huma peligroso aki. 


Na mes momento a pasa di cas pa cas cerca di e candela 
pa pidi ciudadanonan pa bandona nan cas y bay keda 
na cerca otro famianan mirando e seriedad cu e huma 
toxico. 


Hasta a pone personal di ambulance na disposicion pa 
transporta hendenan cu lo ta malo y asina evita cu e 
huma lo por a afecta nan ainda mas di loke nan tin caba 
ta enfrentando. A manda tur Bombero cu no tabata 
trahando pa yuda combati e candela aki, inclusive 
bashando tera, cu a dura sigur 4 ora den forma intenso. 
Te den oranan laat di atardi por a mira e huma ainda. 

B 
anco Central den su relato di prome trimester di aña ta bisa 
cu durante e prome tres lunanan di 2022 transaccionnan 
internacional a traves di banconan comercial a resulta den 
entrada significante di divisas na balor di Afl. 402,9 miyon. 


Tanto e cuenta coriente como e cuenta financiero di e 
balansa di pago a ser impacta positivamente, registrando 
un fluho netto di divisas na balor di Afl. 272,7 miyon 
(2021 prome trimester: Afl. 92,3 miyon surplus). E fluho di 
entrada riba e cuenta financiero durante e prome trimester 
di 2022 a surgi principalmente di un prestamo procedente 
di Gobierno Hulandes (registra den balansa di pago bou di 
“otro inversion”) na Gobierno di Aruba pa cubri su debenan 
externo cu ta vence den 2022. Esaki ta forma parti di e 
acuerdo cu Gobierno di Hulanda. 


E sub componente “otro inversion” a resulta den un fluho 
di entrada neto na balor di Afl. 292,6 miyon, den e periodo 
bou di revision, cual a ser parcialmente compensa pa 
inversion den portfolio (salida neto di Afl. 40.9 miyon cual 
ta asocia cu pagonan saliente relata na pagonan di bono di 
Gobierno di Aruba) y transferencia riba cuentanan bancario 
den exterior (salida neto di Afl. 38.6 miyon). 


Mientras deficit financiero publico a reduci, e debe di 
gobierno ta expande 


Durante e prome trimester di 2022, y basa riba riba 
informacion disponibel, e operacionnan finaniero di 
Gobierno a conduci na un reduccion di e deficit financiero 
te na Afl. 52,0 miyon, compara cu Afl. 162,7 miyon na final 
di e mesun periodo di e aña anterior. 


Ingresonan total a aumenta cu Afl. 48,2 miyon, alcansando 
e nivel di Afl. 271,2 miyon na final di e prome trimester 
di 2022. No obstante, ingresonan total ainda a keda bou 
di nivel di ingreso di promer trimester di 2019 (-10,4 
porciento). 


Pa e prome trimester di 2022, e total di gastonan publico a 
mengua cu Afl. 63,5 miyon, alcansando e nivel di Afl. 319,7 
miyon, debi pa gran parti na contraccion den subsidio y 
transferencia como tambe den transferencia pa AZV. Na 
final di e prome trimester di 2022, e debe publico a aumenta 
cu Afl. 360,2 miyon, yegando e nivel di Afl. 6.015,8 miyon, 
cual ta representa un crecemento di 6,4 porciento compara 
cu december 2021. Un expansion di Afl. 336,9 miyon den 
debe externo y un engrandecemento di Afl. 23,3 miyon den 
debe domestico a causa aumento den debe. 


Prestamonan adicional a debilita e posicion 
financiero di Gobierno di Aruba aun mas 

E desaroyonan den debe publico a resulta den proporcion 
di debe pa Producto Domestico Bruto di 103,3 porciento 
na final di e prome trimester di 2022. Pues, aunke e sosten 
di likides for di Hulanda den forma di prestamo a facilita 
e operacionnan financiero y e obligacionnan di gobierno, 
e prestamonan adicional a debilita e posicion financiero di 
Gobierno di Aruba aun mas. 


E publicacion ta disponibel riba webpage di BCA. (https:// 
www.cbaruba.org/document/state-of-the-economy). 


Te ainda SETAR no a dicidi 
Te ainda SETAR no a dicidi 
ainda si ta Post Aruba NV over 
ainda si ta Post Aruba NV over 


Tabatin hopi problema den pasado pa loke ta trata 
fondo di Post Aruba NV. Tabatin papia cu SETAR lo a 
tuma e compania priva aki over. 


Segun secretario general di SEPPA, Magaly Brito, kende 
tabata hunto cu e trahadonan di Post Aruba NV despues 
di a reuni pafo diamars mainta, hopi aña a pasa y no tin 
mucho claridad si SETAR lo ta interesa den nan of no. 


Postkantoor riba su mes ta haci diferente intento y cada 
biaha ta menciona cu nan lo bin cu proyecto por trece 
entrada. 


Na Post tin hopi cos cu por mehora. Pero p’esaki mester 
tin esunnan cu ta na cabes riba liña pa por actua tambe. 


Pa hopi aña no tabatin raad pa realmente tuma tur 
decision y esey a cuestiona tambe n’e minister caminda 
cu tabatin diferente presupuesto cu no a aproba y raad 
no a tuma un decision final riba nan. 


Esey no ta nifica cu nan no ta malo, pero kisas cu e 
decisionnan ta tuma luga manera mester ta. 


Tipo di fayo asina ta peliger grandi p’e empresanan 
asina di pueblo, pasobra e ora ta yuda tambe pa tene 
nan atras. 


Den e caso aki e trahadonan t’esun cu finalmente lo 
carga cu e consecuencia di e fayonan aki. 

B 
anco Central di Aruba (BCA) a 
publica “State of the Economy” 
pa e promer trimester di 2022. E 
publicacion aki ta duna un resumen 
di e desaroyonan economico local y 
internacional di e periodo aki. Tambe 
nan a toca diferente punto, manera 
inflacion cu ta subiendo. 


Inflacion na Aruba a bini ta aumentando 
desde inicio di 2021 den un paso mas 
modera. Inflacion midi na luna di maart 
2022 y compara cu maart 2021 a yega 
na 4,0 porciento. Ora di midi e inflacion 
como cambio den porcentahe den 
promedio anual di e tasa di inflacion 
pa e periodo di maart 2021 pa maart 
2022, inflacion na Aruba ta yega na 2,1 
porciento na final di maart 2022. 


E tasa oficial di inflacion na maart tabata 4% 


D 
en oranan di mainta tabatin un accion na Post Aruba NV. 
Esaki tabata di trahadonan malcontento cu nan situacion 
laboral pa cual nan ta hopi frustra. 


Tin tres compania estatal cu ta pasando den un situacion dificil 
y cualnan ta Serlimar, Arubus y Postkantoor. Magaly Brito di 
SEPPA kende tabata presente na e sitio, a bisa cu e minister 
encarga cu e diferente empresanan estatal tin solamente un 
aña sinta. Pero asina mes nan ta kere cu Gobernacion ta un 
continuacion. Esaki ta nifica cu mester simplemente sigui e 
plannan of mehora esaki. Pero no keda sin haci nada. 


Tabatin un encuentro cu e minister encarga cu post y esaki a 
bisa cu e lo ta pendiente di un “doorlichting” cu a base di esaki 
construi, ya cu e no kier a tuma decision y no sigui cu n’e. 


SEPPA ta kere cu un ‘doorlichting’ ta bon pa haya sa su 
contenido pa mira kico mester traha riba dje y mehora esaki. 
Pero di otro banda, esey no ta nifica cu e empresa ta keda 
stagna. Aworaki parce cu e t’asina p’e trahadonan, ya cu door 
di falta di cumplimento, cu condicion di e trahadonan semper 
ta crea problema. E trahadonan ta frustra mas y lo sintie di un 


E tasa di cambio real di florin Arubiano 
vis-à-vis dollar Americano ta continua 
su trayectorio di bahada den e prome 
trimester di 2022, mehorando asina 
e posicion competitivo di Aruba 
compara cu Estados Unidos. 


E mehoracion aki den e posicion 
competitivo 
ta 
resultado 
di 
e 
situacion cu prijsnan di consumo na 
Estados Unidos ta aumentando mas 
rapido cu esnan na Aruba. 


Na maart 2022 e promedio anual di 
e tasa di inflacion na Estados Unidos 
a suma na 6,2 porciento, compara 
cu un aumento di 2,1 porciento na 
Aruba. 


Trahadonan di Post a bay den accion 
pa respet pa nan deerechonan 


of otro manera den e servicio cu nan ta brinda. 


SEPPA a menciona cu tin 8 trahado solamente den 
grupo di cartero cu a bay fo’i dienst. Esey ta indica e 
mal contento cu ta reinando. Tambe tabatin e tema di 
12.6%. El a splica cu ora di baha e salario di trahado cu e 
porcentahe menciona, hopi di nan a baha bao minimo, 
cu ta crea problema serio. 


E hendenan a prefera pa bay un compania priva unda por 
lo menos nan ta haya un salario minimo. E situacion aki 
ta crea un disgusto formal. Pero e 5% cu e trahadonan 
a haya bek, no ta cambia nan situacion. Esaki pasobra 
mientras tanto prijs di producto, di servicio, etc. tur ta 
asina halto cu e ta keda crea stress bao di e trahadonan y 
no tin cambio di nada. 


E poco oportunidad cu e trahado por mira y mustra cu 
tin derecho y ta pidi pa su ahustacion, ta pidi pa dialogo. 
Esaki no ta tumando luga segun Brito. Ta simplemente 
neglishando e derecho di e trahadonan. 

Caribbean Palm Village Resort 
Seeking energetic, motivated individual to function as: 


	Front Desk Agent/Night Audit Reliever 


Job Qualifications: 


•	 
HAVO, MBO or EPI - Horeca diploma 
•	 
Minimum 1 year in similar position 
Job Requirement: 
•	 
Good communications skills with outgoing personality 
•	 
Ability to work independently by prioritizing and multi-tasking 
•	 
Experience preferred in night-clerk agent 
•	 
Flexibility with shift schedules & Holidays shifts 
•	 
Team player 
•	 
Must speak English, Spanish, Dutch and Papiamento 


Please apply by sending your resume to e-mail: mary@cpvr.com 
a/o Daisy@cpvr.com or for more information contact: The Human 
Resources Department at 5862700 ext. 2889 or Fax: 5866417 


Job Opportunity 
Job Opportunity 


P 
rome Minister Evelyn Wever - Croes hunto cu 
Ministernan Endy Croes y Rocco Tjon, a reuni 
cu representantenan di supermercadonan 
Chines aki na Aruba. Motibo di e reunion tabata 
pa delibera aumento drastico di prijsnan, y pa 
mira con hunto por reduci e prijsnan. Banda di 
e tema aki a trata otro retonan cu e comunidad 
Chines ta enfrenta cual ta bay atende cu cada 
uno, Prome Minister a informa. 


Di parti Gobierno na e representantenan di 
supermercadonan Chines, e peticion tabata 
con por logra baha e prijsnan pa un periodo, 
pa pueblo por sinta poco alivio ora di cumpra 
comestibel. 


Prome Minister a splica cu no ta e grupo di 
supermercadonan Chines so ta impacta e prijs, 
pesey ta tene cuenta cu e fleta y esnan cu ta 
bende por mayor. E reunion aki tabata e prome 
reunion di un serie di reunion. Siguientemente 
lo invita otro supermercadonan grandi y esnan 
cu ta bende por mayor, pa atende cu e tema 
aki. 


Lamentablemente, mientras cu Aruba ta 
recuperando di e efectonan di e pandemia di 
Covid, e guera na Ucraina a inicia cu tambe 
tin un impacto mundial. Paisnan grandi rond 
mundo manera Merca, Inglatera y Hulanda 
a conoce inflacion cu nan no a mira desde 
añanan 80. Sinembargo tin tur fe y confiansa cu 
ta bay sali afo. “Nos economia ta recuperando 
y ta spera cu otro aña lo ta bek na e nivel di 
prome cu Pandemia. Pero mientrastanto, 
mester alivio pa pueblo pa loke ta aumento di 
prijs cual ta locual Gobierno ta deliberando,” 
Premier Wever - Croes a enfatisa. 


Por ultimo, Prome Minister a bisa cu e reunion 
a bay den bon ambiente, a scucha otro su 
preocupacionnan, y nan a compronde nos 
preocupacionnan. ‘Lo sigui den dialogo pa por 
logra baha prijs y crea alivio pa ciudadanonan 
di nos Pais. 


Gobierno a pidi comerciantenan Chines baha prijs 
Gobierno a pidi comerciantenan Chines baha prijs 

Job Opportunity for: 


Executive Housekeeping 
Housekeeping Manager 
Assistant Housekeeping Manager 


Education and experience: 


Bachelor’s Degree in Hospitality Management / EPI Hospitality Diploma or 


Must have minimum 5 years’ experience working in the Housekeeping Department as a Manager or Supervisory 
role at a guest-service Hotel/Resort or Timeshare. 


Work Requirements and Responsibilities 


Manage the day-to-day operations of the Housekeeping and Laundry Department. 


Must read, write, and speak English, but must also speak Spanish and Papiamento. Speaking Dutch is a plus point. 


Team Player, Outgoing Personality, Flexible hours of employment. 


Should oversee and coordinate the Housekeeping and Laundry Department’s operations. 


Prepare Personnel Work Schedules and Payroll compilation. 


Needs to schedule daily work routines according to the forecasted room occupancy. 


Personally supervise the performance of the Housekeeping and Laundry Staff on a daily basis. 


Personally inspect the condition of the rooms for cleanliness and submit requests to the Maintenance 
Department for repairs as needed. 


Experience in Budget preparation and execution. 


Must maintain accurate Housekeeping Department logs, records and reports that will need to be made 
available to Management upon request. 


Leadership and communication skills in managing Supervisors along with 


training and motivating a multicultural work force. 


Must possess highly structured organizational skills and be 


tech savvy with multiple types of computer programs. 


Please send your CV and letters of recommendation to e-mail address: 


2022-rec-aw@protonmail.com or P.O. Box 378 


B 
anco Central di Aruba (BCA) a publica “State of the Economy” pa e prome 
trimester di 2022. E publicacion aki ta duna un resumen di e desaroyonan 
economico local y internacional di e periodo aki. E puntonan mas importante 
relaciona cu e parti domestico ta presenta abou, incluyendo un resumen di e 
indicadornan economico principal. 


Durante e prome trimester di 2022 economia di Aruba a crece cu 
aproximadamente 16,2 porciento ora compara cu e prome trimester di 2021. 
E expansion aki a ser stimula primordialmente pa un recuperacion fuerte den 
e sector turistico. E aumento trimestral di e Producto Bruto Domestico (PBD) a 
sa di mantene su trayectorio di crecemento desde e di dos trimester di 2021. 


E aumento den actividadnan turistico a keda refleha den e subida acelera den 
e cantidad total di turista y den e cantidad total di anochi di turista, cual a 
conduci na desaroyonan positivo den sector hotelero y den ingreso turistico. 
Aruba a ricibi un total di 233.666 bishitante, un aumento di 108,0 porciento 


Economia di Aruba a crece cu 16,2 porciento 
den prome trimester danki na turismo 


compara cu e prome trimester di 2021. E cantidad 
total di anochi di turista a casi redobla compara cu 
e prome trimester di 2021, yegando na un nivel di 
1.828.141 anochi. E aumento di 62,2 porciento den 
e tasa di ocupacion di hotel y e crecemento den e 
promedio di tarifa diario pa US$ 355,39 a conduci 
na un subida significativo di 161,7 porciento den 
ingreso hotelero pa cambernan disponibel den 
e prome trimster di 2022. Pa e mes un periodo, 
ingreso turistico total – manera ta ser midi den 
ingreso turistico y registra den e balansa di pago 
- a subi cu 92,0 porciento te na Afl. 874,8 miyon. 


Proporcionalmente, 
indicadornan 
relata 
na 
consumo 
tambe 
a 
mehora, 
reflehando 
e 
recuperacion economico continuo. Durante e 
prome trimester di 2022, casi tur indicadornan 
relata na consumo a demostra mehoracion 
compara cu e mesun periodo den 2021, dunando 
asina 
señal 
di 
e 
recuperacion 
economico 
continuo. Aumento den demanda cu a surgi for 
di e desempeño positivo den turismo a conduci 
na subidanan drastico den entrada procedente 
di BBO y BAVP (+33,3 porciento) y di impuesto 
riba mercancia (+30,4 porciento), di balor total 
di importacion di mercancia (+40,3 porciento) 
y di cantidad di transaccionnan di I-Pago (+41,6 
porciento). 


Ademas, empleo como tambe consumo domestico 
di awa a demostra crecemento acelera, mientras 
cu consumo domestico di electricidad a recupera. 
Desaroyo riba mercado di credito a duna 
indicacion di demanda di consumo mas lento, 
manera por observa den caida di 3,6 porciento y 
di 6,5 porciento den respectivamente prestamo 
personal y prestamo pa auto. E Indice di Confiansa 
di Consumido a refleha e contraccion den credito 
di consumido, ya cu consumido na Aruba tabata un 
poco mas pesimista durante e prome trimester di 
2022 compara cu e mes un periodo den 2021. 

F 
o’i 2020 FADA tin un programa cu yama 
Motiveer, cu ta un programa di motivacion 
cu ta ofrece na hoben di entre 14 y 24 aña cu 
ta experimentando cu substancia legal y ilegal. 


Segun Miosotis Tromp, trahado social di 
Fundacion Anti Droga Aruba (FADA), substancia 
ilegal ta manera un marihuana, cocaina, extasy 
y legal ta humamento y consumo di alcohol. 


Tromp a splica cu durante e añanan escolar 
anterior, a cuminsa mira e necesidad pa por 
ofrece e motivacion p’e muchanan cu ya ta 
bayendo n’e punto cu ta uza videogaming 
demasiado ora. 


E programa di Motiveer ta consisti di cuater 
sesion, caminda cu Tromp ta bay ofrece e 
studiantenan aki diferente motivacion y 
diferente herment cu ta bay yuda nan reconoce 
kico t’e efectonan cu e substancianan ilegal y 
legal, como tambe videogaming tin riba nan. 


Den e programanan aki e hermentnan ta bay 
enfoca riba e substancianan y tambe nan 
comportacion, mirando con e ta reacciona 
riba dje. E programa aki por ta ofreci na tur 
mucha na Aruba. Mayor y docente na scol por 
mira esaki, por acerca FADA. E hoben mes cu 
ta sinti cu a yega n’e punto cu mester di un 
tiki guia y ayudo y informacion, por acerca e 
fundacion libremente. 


Motiveer ta un programa cu a mira hopi hoben 
a pasa den e trayectorio. 


Tromp ta corda cu ta hopi importante pa 
enfoca cu cada situacion ta diferente. Tin 
hopi cu kisas ta tuma dos sesion of mas. Pero 
si ripara cu el a yega na un punto di adiccion 


FADA tambe tin e posibilidad pa verwijs e hoben pa loke ta 
SAA cual t’e consultorio pa asuntonan di adiccion. 


Ta importante cu e programa aki ta trece hopi cambio. Aunke e 
meta p’e programa aki ta p’e hobennan yega n’e punto di realisa 
cu nan mes kier yega na un stop di uzo di substancianan legal 
y ilegal, pero tambe pa loke ta videogaming, minimalisa e 
uzo extenso di esaki. 


Tromp ta indica cu e programa tabata exitoso den e 
temporada anterior. Ta importante pa trece e programa 
y crea mas oportunidad pa haya mas mucha pa join n’e 
programa, ya cu FADA kier t’esun cu ta yuda trece e cambio 
y e conscientisacion rib’e importancia di trece mucha fuerte, 
cu ta resistente n’e cosnan cu ta pasa rond di nan mirando 
nan cu ta yegando educacion mas halto den comunidad. 


Miosotis Tromp (FADA) 
Miosotis Tromp (FADA) 


Ta busca pa mas mucha y hoben 
Ta busca pa mas mucha y hoben 


participa den e programa Motiveer 
participa den e programa Motiveer 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 

E 
trahadonan di Post Aruba NV San Nicolas 
a join nan coleganan na Playa n’e edificio 
principal di Post na Playa, cu caracter di 
urgencia diamars mainta. Tin un malcontento 
ta reina entre nan. 


Magaly Brito, secretario general di sindicato 
SEPPA a splica cu e trahadonan ta hopi preocupa 
pa diferente situacion p’e compania riba su 
mes y tambe p’e direccion cu e ta bayendo. 


E 
trahadonan, 
hunto 
cu 
SEPPA 
y 
e 
shopstewardnan tin diferente reunion ta 
atendiendo pa simannan largo, reclamando no 
solamente e 12.6%. 


E luna aki a tuma nota cu a debolbe e 5% di 


nan salario. Esaki, Magaly Brito a bisa, ta parti di nan lucha, no 
completo. Nan a bin ta lucha pa 12.6% y no solamente p’e 5%. 


N’e mes momento tabata bezig den diferente reunion cu 
gerencia y dilanti Mediado rib’e tema. Nan tin dos aña 
ta fayando p’e ahuste di salario y no tin contesta. Ta bin ta 
wardando cada biaha unda cu gerencia ta bay bin cerca e 
minister encarga, cu ta representa e raad y/of e compania cu 
ta di pueblo, sin un contesta definitivo. 


Esey ta haci cu e malcontento ta bira mas grandi. Mientras tanto 
por mira hopi trahado cu a bandona servicio di Post Aruba NV 
pa falta di un perspectiva, pa falta di wak si realmente algo bon 
ta bay sosode of ta den bin. 


Esey ta haci cu e peso di e trabao, principalmente p’e gruponan 
cu ta esunnan cu ta subi riba caya, cu tin di brinda e servicio 
di entrega di post na cas, ta bira mas. E peso di e trabao aki ta 
bira cada dia mas pisa y ta crea hopi mas frustracion bao di e 
trahadonan. 


Diamars a yama un reunion cu e trahadonan, ya cu e sindicato 
a mira e situacion aki. Awo mester reuni bek pa mira kico lo 
bira nan decision final. 


No tin ni contesta ni reaccion di gerencia. Parce cu derecho di 
trahado no ta conta mas y cu dunado di trabao tur ta hayando 
e mal ehempel cu a sosode desde 2020, caminda cu por 
mishi cu salario di trahado of keda sin cumpli cu condicion di 
trabao cu ta regla den e contracto colectivo. Pero ora ta toca 
e trahadonan pa comete cualkier fayo, e ora si di biaha tin 
medida riba mesa. 


Esey ta keda crea mas frustracion bao di e trahadonan cu a 
causa cu diamars mainta nan a bin pafo. 


Awo ta depende di e decision di e trahadonan, SEPPA lo sigui 
actua. 


Trahado di Post Aruba 
Trahado di Post Aruba 


NV a tene accion 
NV a tene accion 

A 
ña escolar nobo a cuminsa y Fundacion Anti Droga Aruba 
(FADA) naturalmente tambe a prepara su mes den e 
temporada di vakantie pa por ta cla pa ranca sali pareu cu scol. 


Mescos cu tur aña FADA tin diferente charla, tayer como tambe 
programa pa ofrece n’e mucha y hobennan y esey e aña aki 
sin duda tin nan atrobe, segun Rulienne Arends ta trahado 
preventido. 


E ta sigui splica cu tin update hopi nobo pa diferente topico, cual 
algun di nan a bin acerca, a base di peticion cu a haya fo’i sea e 
docente of mayor mes. 


Tin programa di adiccion fo’i cuater aña pariba, fo’i kleuter te n’e 
hobennan mas grandi, unda cu nan tin diferente charla pa ofrece 
riba adiccion. 


Tambe nan tin diferente otro programa, manera Be Smart como 
tambe Paga Tino, cu ta sumamente pidi p’e muchanan di 5de y 
6de klas. Tambe rib’e parti di adiccion, a prepara diferente tema 
p’e muchanan di klas mas halto. 


Loke ta importante, nan tin programa special pa docente pa loke 
t’e mesun tema aki, esta adiccion. 


Na januari FADA a cuminsa cu un reto nobo, cual ta salud mental. 
Nan tin un programa extensivo pa loke ta salud mental. Mescos 
cu e parti di adiccion, ta cuminsa fo’i 4 aña pariba dunando 
informacion riba e topico aki. Segun cu e muchanan ta crece y 
sigui bay den otro scol, nan ta haya e informacion mas avansa. 


Pero loke ta hopi importante, ta cu no ta laga e docentenan afo. 
Tin programa special pa docente pa loke ta salud mental. Tin di 
bisa cu ya caba a cuminsa ofrece diferente di e topiconan aki n’e 
docentenan. E peticion ta hopi halto p’esaki segun Arends. 


Den e siman cu ta bin tur scol na Aruba ta bay haya loke cu ta full 
e schema di adiccion y salud mental. Tin hopi scol tin esaki caba, 
ya cu nan a pidi e material p’esaki prome cu scol a cera. 


Arends a indica cu FADA tin un peticion cual ta importante p’e 
scolnan pa yama FADA delanta y reserva e fecha. No ta haci 
ningun diferencia si e ta te na februari of na maart. Ta haci e 
peticion pa reserva esaki, mirando cu tin temporada cu ta bira 
hopi druk, p’e motibo cual ta pidi pa reserva e charla of tayer cu 
ta desea, sea p’e muchanan, pa docente pero como tambe pa 
mayor. 


Por ultimo Arends a comenta cu sin duda FADA den 
e ultimo añanan a crece pa loke ta charla, tayer y 
programa. Ta invita tur hende cu si tin cualkier duda, 
pregunta of kier sa mas di un programa cu FADA tin 
pa ofrece, of tambe ta interesa pa haya sa un tiki mas 
por tuma contacto cu nan na 5832999. Tambe por 
manda un whatsapp na 5644516. FADA tin un pagina 
di Facebook caminda cu por keda actualisa di loke nan 
ta haciendo of manda un mensahe riba e pagina aki. 


Nan tin un instagram bao di @FundacionAntiDroga 
unda cu por mira loke nan ta haciendo p’asina pueblo 
por ta informa di tur loke nan ta bezig cu ne. 


Por ultimo kier a informa comunidad pa keda 
pendiente p’e temporada cuater di documentario cu 
ya caba ta bezig ta filmando y tambe pa keda pendiente 
p’e siman di bisti na locura den luna di october, cu ta 
celebrando 10 aña. 


Pareu cu apertura di aña escolar 
FADA ta cla pa ranca sali cu varios 
programa tanto pa docente como mayor 

M 
inister di Agricultura Ursell Arends a bishita 
un di e cunucunan mas grandi aki na Aruba. E 
mandatario a haya un splicacion amplio di loke nan 
tin di ofrece na comunidad. 


El a cera conoce cu e diferente tipo di hybrid cu tin 
den dragonfruit. Den e combersacion e mandatario 
a constata cu Jimmy tin un experiencia amplio riba e 
tereno aki. E tin diferente tipo di berdura y fruta mas 
cu e ta bende localmente. 


Siguridad di alimentacion ta un prioridad pa mehora 
na Aruba! “Nos ta hopi agradecido pa e oportunidad 
y sigur lo continua e combersacion cu agricultornan 
y tende nan preocupacionnan y recomendacionnan 
comun. Hunto nos lo fiha solucionnan pa promove 
produccion local,” esaki e mandatario a bisa. 


Minister Arends a bay 
conoce Cunucu di Jimmy 

D 
iamars 23 di augustus, Conseho di Minister a ricibi bishita 
di Comandante nobo di Marinierskazerne, Luitenant- 
kolonel der mariniers T.A.H. Van Wijk. Durante e reunion a 
delibera riba e diferente tema di colaboracion entre Gobierno 
di Aruba y Marinierskazerne y riba e posicion strategico di 
Marinierskazerne na Aruba y con Marinierskazerne por yuda 
den aumenta siguridad. 


Marinierskazerne ta percura tambe pa traha riba e ser humano 
mas hopi cu por como tambe den e area di naturalesa y e 
aspecto di conservacion di naturalesa. A toca e tema di e 
actividadnan publico den Marinierskazerne pa asina pueblo 
por cera conoci miho cu loke Marinierskazerne ta haci pa y 


Prome Minister Evelyn Wever-Croes: 
Commandant Van Wijk a reuni 
cu conseho di minister 


den nos comunidad. E posicion di Arumillers tambe a 
haya atencion den reunion cu Comandante van Wijk. 
Un tema hopi interesante y cu Prome Minister Evelyn 
Wever-Croes a expresa di ta uno hopi importante pe, ta 
e tema di e programa Sociaal Vormings Traject SVT cu 
ta un programa di formacion social specialmente di e 
trayecto pa hende muhe. 


“Mi ta felicita Commandant van Wijk hopi exito cu su 
funcion nobo. Y ta desee exito den e trayecto nobo aki 
den su carera na Aruba. Mi ta sigur cu e temporada nos 
dilanti tambe, e cooperacion ta bay ta hopi estrecho”, 
Prome Minister Evelyn Wever-Croes a duna di conoce. 

Aquannette Gunn (MAS): 
Preguntanan na Minister Endy Croes 
relaciona cu Fundacion Lotto pa Deporte 


POLITICA 


P 
arlamentario pa fraccion di MAS, sra. Aquannette Gunn 
a entrega un serie di pregunta na Minister di Enseñansa 
y Deporte sr. Endy Croes relaciona cu Fundacion Lotto pa 
Deporte. E preguntanan aki ta relaciona na expresionnan 
haci durante un evento 18 di juli ultimo, caminda e Minister a 
indica cu e Hunta di Supervision di fundacion lotto pa deporte 
a logra bolter e contract existente cu Canadia Bank Notes. 
E mandatario a ratifica cu esaki lo ta algo benificioso pa Aruba. 
Sra Gunn a haci 5 pregunta na e Minister, den cual ta pidi e 
mandatario pa manda e supuesto contract cu a keda acorda 
entre Fundacion Lotto pa Deporte y Canadian Bank Note pa 
Parlamento. Tambe a pidi e Minister pa informa Parlamento 
kico concreto e renegociacion aki ta encera na beneficio di pais 
Aruba en general y na e deportistanan Arubano en particular. 
A puntra Minister Croes si e renegociacion aki tabatin costo 
pa pais Aruba y of cualkier multa, y si ta asina di cuanto placa 
ta papia. 


Parlamentario Gunn a dirigi no menos cu 6 pregunta na 
e mandatario relaciona cu e suspension di e director di 
Fundacion Lotto pa Deporte sr. Ronald Tuit. Ta desea pa sa e 
motibo cu e hunta di supervision a tuma dicho decision den 
luna di mei ultimo. “Mas cu cuater luna a transcuri y no tin 


A 
ruba ta mira un dia grandioso unda cifra ta 
mustra cu a ricibi mas di 10.000 turista crucero 
ariba nos dushi isla. E turista nan aki tabata 
procedente di diferente crusero, entre otro Allure of 
the Seas di Royal Caribbean Cruises y tambe Carnival 
Cruise Lines. 


Ta importante pa enfatisa cu e turista crucero ta 
hunga un rol importante den e recuperacion y 
progreso di Aruba su economia, y pesey Gobierno 
di Arubata ta traha continuamente pa sigui 
desaroya e mercado aki. Minister di Turismo y 
Salud Publico Sr. Dangui Oduber ta satisfecho di 
mira tur e actividad nan den centro caminda hopi 
turista a yega nos isla. E turista nan aki ta crucial 
pa nos economia, creando hopi trabou pa nos 
taxista, tour operators, restaurantnan y tiendanan. 
Aruba ta recuperando y progresando, y e mandatario 
tin tur confianza cu nos ta den bon direccion. No 
obstante cu e “low season” pa turismo crucero, nos 


un bista concreto di e decision di e Hunta di Supervision 
pa cu dicho suspension, mientrastanto e Hunta a apunta 
sr. Dominico Figaroa temporalmente na cabes di dicho 
Fundacion, encarga cu e maneho diario”. Ta desea di sa 
for di Minister si e Hunta di Supervision a termina cu e 
investigacion contra sr. Tuit y si esaki tabatin suficiente 
base pa termina e contract, of si mester a yega na acuerdo 
monetario cu sr. Tuit pa termina e relacion laboral. 


Minister Dangui Oduber 
Minister Dangui Oduber 


Aruba ta ricibi mas di 10.000 turista crucero, turismo crucero tambe ta recuperando 
Aruba ta ricibi mas di 10.000 turista crucero, turismo crucero tambe ta recuperando 


por mira hopi actividad pa nos turismo crucero cu un cantidad 
substancial di turistanan. E proyeccionan pa e temporada halto 
di turismo crucero ta mustra hopi prometedor y ta indica cu lo 
por recupera 70% di nos turismo crusero den comparacion cu aña 
2019. Turismo ta keda un driver importante di nos recuperacion 
economico y Minister di Turismo y Salud Publico lo keda traha 
duro pa fortifica esaki. 

U 
n multitud grandi a presenta na e reunion 
cu caracter di urgencia convoca pa partido 
AVP, dia 22 di Augustus den ora nan di anochi. 
Hopi cuidadanonan percupa y den expectativa 
a aglomera na cas di partido playa, asina 
respondiendo na e yamada cu partido AVP a hasi. 
P 
or a mira cuidadanonan di varios orientacion 
politico a presenta na cas di partido pa asina 
uni nan mes na e lucha cu lo conduci cu Aruba ta 
wordo libera for di e Gobierno actual. Pa motibo di 
e multitud cu a acudi, organisadornan di e reunion 
mester a translada e reunion for di den salanan 
di cas di partido pa dilanti di cas di partido. Un 
anochi cu un atmosfera di speransa, union y mas 
importante determinacion pa lucha pa pueblo y 
pais. 


E anochi a inicia cu varios discurso di Parlamentario 
y Candidatonan di partido AVP cu a expresa nan 
sentimentonan cu e multitud di cuidadanonan cu 
a presente motiva pa un cambio di direccion di nos 
Pais. Parlamentario Arthur Dower, Mike de Meza, 
Gerlien Croes, Mervin Wyatt Ras, Ryçond Santos do 
Nascimento y Benny Sevinger a hiba discursonan 
carga cu emocion y conviccion cu Partido AVP tin 
un ruta alternativa y tin un vision socio- economico 
pa salba nos Pais y a motiva e spiritu di lucha den 
cada un presente. Candidato nan di partido AVP 
Muzaninn Wever, Clifford Heiliger y Wendrick 
Cicilia hiba discursonan emotionante y impactante 
cu a anima e multitud cu partido AVP ta e speransa. 


Lider partido AVP mr. Mike Eman a clausura e anochi 
cu un mensahe fuerte. E momento ta awor! Nos tin 
cu lucha pa salba e presente y e futuro di nos Pais. 
Un momento bunita cu a captura e esencia di e 
anochi ta e momento cu lider di partido mr. Mike 
Eman a extende un man di union na tur esnan cu 
tin amor pa Pais Aruba pa den dialogo y union 
traha na bienestar di e nos Pais. 


Como simbolo y ehempel di e union aki lider di 
partido mr. Mike Eman e invita lider di partido 
Curpa Eric Ras pa asina consolido e union cu tin 
mester pa asina hunto por bay hulanda cu un plan 
economico nobo pa asina nos por saca nos pais for 
di e abismo cu Gabinete Wever-Croes a ocasiona. 
Lider di partido mr. Mike Eman e enfatisa cu tur 
gremio, sindicato, gremio comercial, NGO y tur 


Partido AVP a ricibi aprobacion di un multitud 
Partido AVP a ricibi aprobacion di un multitud 


grandi pa inicia e marcha pa libra nos pais 
grandi pa inicia e marcha pa libra nos pais 


organisacionan cu ta stima e pais aki mester uni den un dialogo 
social pa asina nos determina un rumbo nobo pa nos Pais, y partido 
AVP ta e unico partido cu por y a realisa esaki. 


Dilanti di un multitud grandi aglomera dilanti cas di partido Lider di 
partido mr. Mike Eman a pidi e mandato pa asina inicia un serie di 
accion cu lo culmina den e salbacion di nos Pais. Lider di partido mr. 
Mike Eman a ricibi e mandato pa asina acerca conseho di minister 
di reino hulandes cu un carta den cu e ta describi e situacionan cu 
partido AVP a encontra den e barionan, e pobresa creciente y e falta 
di interesa pa alivia e dolor nan di nos cuidadano, mientras cu ta 
impone mas medida riba cartera di nos cuidadano. 


E mensahe cu lider di partido AVP mr. Mike Eman mediante un 
carta lo manda pa Conseho di Minister di reino hulandes ta cu e 
comunidad di Aruba no ta bay acepta mas medida mientras cu 
amigo y famia di Gabinete Wever- Croes ta sigui enrikece nan mes 
cu fondonan publico. 


Lider di partido mr. Mike Eman a invita e multitud pa marcha hunto 
pa asina nos libra nos Pais y a sigura e multitud cu intimidacion ni 
persecucion lo frena e deseo pa un Aruba liber di e Gabinete Wever- 
Croes. Cu un mandato di e multitud grandi cu tabata presente lider 
di partido AVP mr. Mike Eman lo lidera e marcha di cambio den 
nos Pais. E marcha pa cambio lo inicia mañan Diaranson pa 3:30 di 
merdia na momento cu lider di partido AVP mr. Mike Eman lo hasi 
entrega di e carta na VNO cu ta carga e precupacion y sentimento 
di un pueblo cu ta sufriendo na man di Gabinete Wever-Croes. E 
momento pa un cambio ta awor! 

D 
en fin di siman a tuma luga e President’s Cup na 
Jacksonville Florida. Aruba tabata tin 6 participante. 


Monica Pimentel a atende e technical meeting pa asina por 
a informa e atletanan di tur e reglamentonan cu a wordo 
aplica den e President’s Cup. 


Jenniffer Baez a logra medaya di brons den Poomsea 
categoria di dames -40. Kianna Krosendijk no tabata tin e 
mesun suerte cu na Costa Rica unda cu Kianna Krosendijk 
a logra medaya di Brons. Kianna Krosendijk a participa den 
e categoria di cadet -55 kilo y a topa cu Andrea Delgado di 
Puerto Rico cu a gana 2 di e 3 rond nan. 


Kianna Krosendijk kier a gradici tur hende cu a cumpra 
nan BBQ y seafood special y tambe tur automobilista cu a 
contribui. E ayudo aki a haci cu Aruba tabata bon representa 
na Jacksonville Florida. 


Jourde Klaber a topa cu Vicente Pizarro for di Chile cu a 
gana dos di e 3 rond nan. Joshua Klaber a gana e prome 
pelea 2-0 contra di Greg Jean-Baptiste di Haiti pa despues 
topa cu Melvy Alvarez di Merca. E biaha aki Melvy Alvarez 
tabata tin su man nan yen cu Joshua Klaber. Joshua Klaber 
a perde pa 1 punto contra di Melvy Alvarez pa straf punt. 


Aruba cu bon participacion den 
Aruba cu bon participacion den 


President’ Cup Taekwondo 
President’ Cup Taekwondo 

D 
urante un conferencia di prensa awe tardi Aruba Bank a 
anuncia nan di 16 edicion di e anual “Aruba Bank Walk 
& Run 2022”, conhuntamente cu su partner Subway, IBiSA, y 
Patrishi Sports. Despues di un ausencia di 2 aña di e evento 
aki, Aruba Bank Walk and Run tey bek. 


Tawata nos intencion pa nos di 16 evento na 2020 bira e “Walk 
& Run for the Roses” y yuda sostene Koningin Wilhelmina 
Kanker Fonds pa por sigui cu nan meta di prevencion di Cancer 
y yuda patient cu Cancer na Aruba. Door di e pandemia, nos 
no a logra pa organisa e evento, pero si a haci e donacion na 
e fundacion. E aña aki, nos ta logra introduci nos di 16 walk 
and run bou e nomber “We Rose Together”, na memoria di 
esnan cu a perde bataya Cancer. Cada 5 florin di registracion 
lo wordo dona na Koningin Wilhelmina Kanker Fonds. 


Na 2019 e evento a sell out den menos di 1 ora, pues ta pone 
enfasis pa tur esnan interesa pa participa den e Walk and 
Run cu registracion ta habri 12 di September pa exactamente 
9’or di mainta. Un biaha mas lo habri registracion pa e prome 
2500 participantenan cu registra. 


Participacion ta AWG 25 pa tur 4 dia. Tur participante ta 
ricibi 1 dri-fit shirt, un drifit towel, un backpack, y nan BIB 
cu chip. Nos ta conseha tur hende pa paga nan cupo mesora 
y garantisa su participacion. Por paga via Aruba Bank Online 
y nos Aruba Bank App. Esaki ta solamente pa clientenan di 
Aruba Bank. Otro participantenan cu no tin Aruba Bank 
Online, por haci uso di e facilidad di Credit card payment 
obtenibel ariba e pagina di registracion. Y, mescos cu tur anja, 
por paga na IBISA su oficina na Frankrijkstraat of San Nicolas, 
usando e machin di swipe di Aruba Bank. Nos no ta acepta 
cash. 


Aruba Bank su di 16 Walk & Run 2022 ta on! 
Aruba Bank su di 16 Walk & Run 2022 ta on! 


Manera e ultimo dos añanan e App di e evento y nos 
website www.arubabank.com ta bai ta e medionan 
principal pa registra. Ademas di e “Live tracking” y “Social 
Share feature”, e App tin lo tin informacion importante 
pa tur participante tokante reglanan, rutanan, y hopi mas. 


Desde añanan anterior e Walk & Run a introduci e 
concepto di un evento “plastic free”, cual concepto ta 
mantene pa e evento di 2022 tambe, unda cu durante e 
rutanan Aruba Bank no lo duna awa den cups di plastic, ni 
boli y esaki ta en conexion cu e Green Wave efforts. Pues, 
corda trece bo boter di awa, y bo tin e opcion di refill esaki 
na Start, Halfway di e ruta, y na Finish, pa asina bo curpa 
keda hidrata. 


Corda marca e fechanan pa e gran evento dianan Dialuna 
26, Diamars 27, Diaranson 28 y Diahuebs 29 di September. 
E caminata y coremento lo inicia pa 6:00pm. E aña aki un 
bes mas nos lo ta den districtonan di San Nicolas, Bushiri, 
Paradera y Camacuri. Informacion exacto lo wordo 
publica ariba e Aruba Bank Walk & Run App, ariba www. 
arubabank.com y ariba nos Facebook page. 


Download e Aruba Bank Walk & Run App nobo, haci esaki 
awe mes via bo Play store of App store y mantene bo mes 
prepara y informa di tur detayes di e gran evento aki, 
organiza pa e comunidad di Aruba. 


Aruba Bank kier gradici tur partner cu ta haci e gran 
evento aki posibel, Subway, KPA, IBiSA y Pastrishi Sports 
y voluntarionan, y ta conta cu nan sosten un bes mas pa e 
gran evento di Aruba Bank Walk & Run 2022. 

E minister di Asunto Exterior di Francia, Catherine Colonna, a 
afirma diamars cu Rusia a compromete pa no realisa accion 
cu por pone un eventual inspeccion di experto di OIEA n’e 
central nuclear Ucraniano di Zaporiya, controla pa Moscu, 
na peliger. 


E ministerio a apunta cu e minister a haci e declaracionnan 
aki despues di a mantene un combersacion telefonico 
diamars cu su colega ruso, Serguei Lavrov, den un charla 
caminda cu nan a trata di e posibel traslado di un mision 
di e Organismo Internacional pa Energia Atomico (OIEA) pa 
Zaporiyia. 


E minister “a tuma nota di e principio di e acuerdo duna pa 
Rusia den e punto aki (manda e mision) y den e compromiso 
di e pais pa evita cualkier accion susceptibel di pone e 
siguridad di e mision na peliger,” e ministerio a señala. 


E minister Frances a probecha e combersacion cu Lavror pa 
realsa “e determinacion di Francia pa sigui cu su apoyo na 


E 
Gobierno Venezolano a rechasa dialuna e decision di un 
hues di e Corte Estatal di Washington mediante cual ta 
obliga Venezuela pa paga e empresa petrolero Mericano 
ConocoPhillips cerca di 8.7 biyon dollar como compensacion 
p’e confiscamento di proyecto di e compania den e pais. 


Caracas a tacha e sentencia di “inhusto” y a afirma cu esaki 
ta viola “e derecho na defensa” di “activo, bienes y recurso” 
di e nacion “cu e complicidad di extremista expatria 
Venezolano,, cu a actua cu e entidadnan stranhero y cu ta 
pretende di faborece ConocoPhillips.” 


Venezuela a sigura cu “nunca nan lo renuncia n’e defensa 
legitimo di nan derecho y interes” y a priminti cu “nan lo sigui 
activamente cu e accionnan legal contra e expatriadonan cu 
a participa den e fraude aki.” 


Esaki no t’e prome biaha cu Caracas ta envolvi den un 
disputa legal cu e compania energetico Norte Americano. 
Na 2019, Corte di Arbitrahe (CIADI) di Banco Mundial a 
dicidi cu Venezuela mester paga ConocoPhillips mas di 8 


Segun Francia 
Rusia ta compromete pa no pone e mision di OIEA na peliger 


Demanda di Merca 
Venezuela ta nenga di paga ConocoPhillips 8.7 biyon dollar 


Ucrania contra e agresion ilegal y inhustificabel di Rusia.” 


E charla entre Cologne y Lavror a sosode despues cu e 
presidente Frances, Emmanuel Macron a mantene cu 
su colega Ruso, Vladimir Putin a mantene, cu a papia 
riba e conveniencia di e mandamento di e comitiva di 


biyon dollar, den un demanda relaciona cu nacionalisacion 
di e industria petrolero die pais Sur Americano na 2007. 


Un aña prome, corte a dicta cu PDVSA mester paga 
ConocoPhillips 2 biyon dollar, un demanda haci contra e 
pais reclama p’e empresa memey di un disputa legal di 
expropiacion di su activonan den e pais Latino Americano. 

R 
ecientemente a tuma luga den Cas di Cultura e 
presentacion “Dance 2 Hapinness”. Esaki ta den cuadro 
di e culminacion di e projecto intercambio cultural hubenil 
entre Aruba y Belgica. E lidernan di ambos scol di baile 
Samanta Westera-Juppa di Aruba y Marijke Dierick di 
Belgica a uni den e proyecto aki na bienestar di nan alumno 
pa asina motiva e hobennan pa practica nan pasion cual ta 
baile. 
E 
prome parti di e projecto alumnonan di Scol di 
Movimiento di Aruba a biaha pa Belgica y den e 
segundo parti alumnonan di You Can Dance di Belgica a 
biaha pa Aruba, caminda a intercambia y siña di e bailenan 
cultural di ambos pais, como tambe historia, inovacion, 
sostenibilidad, idioma y crecemento personal. Ambos 
parti e projecto tabata consisti di tayernan riba baile, 
actividadnan y un presentacion na final di cada projecto. 


E show na Belgica a tuma luga dia 2 di augustus y e 
presentacion na Aruba a tuma luga dia 11 di augustus 
ultimo. Minister di Cultura Xiomara Maduro tabata 
presente na Cas di Cultura y den su discurso a yama bon 
bini na Aruba tur esnan di You Can Dance studio y a gradici 
Erasmus + y Jint pa sostene y apoya e intercambio cultural 
entre e hobennan di Club di Movimiento Aruba Dance 
School y Dansstudio You Can Dance di Belgica. 


E hobennan di Belgica y Aruba a comparti cu otro nan 
pasion pa baile, cera conoci cu historia y custumber di cada 
Pais y cera un bunita amistad cu otro, cual amistad lo por ta 
pa bida largo. E alumnonan a amplia nan conocemento y a 
gana hopi experencia. 


Minister di Cultura a gradici scol di baile You Can Dance di 
Belgica pa nan hospitalidad pa nos alumnonan di Aruba y di 
otro banda tin e confiansa cu e alumnonan di scol di baile 
You Can Dance di Belgica a sinti nan mes aki na cas y cu e 
experencianan biba na Aruba lo ta inolvidabel. Un danki 
special tambe na e docentenan y e mandatario ta spera 
cu den futuro lo por sigui organisa projectonan asina di 
intercambio cultural cual ta oportunidad pa nos hobennan 
por siña conoce mas di culturanan di otro paisnan. 


Despues di e discurso di minister Maduro, e publico na 
Cas di Cultura y esnan na Belgica via medionan social 
por a experencia un anochi magico caminda alumnonan 
di ambos scol di baile a duna un excelente presentacion. 
Masha pabien y masha danki na tur dos scol pa e bunita 
iniciativa aki pa trece nos hobennan hunto. 


COMUNIDAD 


Minister di Cultura Xiomara Maduro presente na “Dance 2 Happiness”: 
Bunita intercambio cultural hubenil entre scolnan di baile 
Club di Movimiento Aruba y You Can Dance di Belgica 


Diaranson 24 di August 2022 


20 


T 
ur caminda nos ta tende e palabra “ Hende di influencia”, 
pero un cos bo por ta sigur cu si e influencia cu bo ta 
ricibi , no ta contene temor di Dios, tampoco ta agrada 
Dios, y si e no ta positivo, e ta mal influencia. 


Mal influencia por bini for di tur tipo di hende, pasobra tin 
hende cu ta sabi ta uza mal influencia, pa mantene otro 
esclavo, pa domina hende, tin hende ta influencia otro 
pa gaña , mata, adultera, apoya maldad, permanece den 
idolatria, cosnan cu ta abominabel den bista di Dios. 


Nos muchanan ta ricibi mal influencia di hende inmoral 
cu ta ofrece droga, di canticanan baho y video repugnante 
nan ta mira diariamente,y scucha mentira for di boca di 
hende grandi iresponsabel,kende ta pusha nan den mal 
caminda y asina biba sin Dios y drenta mundo di scuridad. 
Actualmente na mundo mucha ta wordo mal influencia 
tocante nan identidad sexual, y mayornan ta den un lucha 
grandi pa contradeci esey.. 


Hende no ta perfecto ( Filipensenan 2:12-14) pero tin 
asina tanto influenciador awendia cu ta causando dolor 
den cas di famia, pasobra hobennan ta wak riba nan y 
no ta busca drechi e tipo di bida cu e persona ta biba.( 1 
Corintionan 6:9+10). 


1 Corintionan capitulo 15 :33-34 ta para scirbi : No laga 
hende gaña boso , mal compania ta daña bon custumber. 
Uza boso sano huicio manera mester ta, y stop di haci 
pica, pasobra algun no tin conocemento di Dios. Mi ta bisa 
esaki pa brongosa boso. 


Pa falta di conocemento di Dios nos hobennan ta wordo 
mal influencia, y asina cay den trampa, y hopi di nan 
ta termina den prizon, perdiendo asina nan precioso 
hubentud. 


Tene cuenta cu Salmo 1: 1 ta bisa bon cla pa tur hende 
sa hunto cu ken bo tin di cana, para, y sinta. Pasobra e 
cos ta birando di mas e diabel kier pone nos hubentud 
trompica tur momento, y si nos como mayor no ta lanta, 
nos lo yora, pasobra nos no a pone atencion pa guia nos 
yiunan (Efesionan 6:4). 


Proverbionan capitulo 22 vers 24-25 ta para skirbi: No cera 
amistad cu hende cu ta gusta rabia, y no anda cu hende di 
mal genio, pa bo no siña su camindanan y pone un trampa 
pa bo alma. 


COMUNIDAD 
Cuidao cu mal influencia, warda bo curason 


Proverbionan 13:20 ta para skirbi; Esun cu anda cu 
hende sabi lo ta sabi, ma un compañero di hende 
bobo lo sufri daño. 


Ora un hende ta rebeldia contra Dios su palabra y 
su principionan e ta cay bao di influencia di satanas, 
wak Samson, Rey Saul, y actualmente wak kico ta 
pasa entre Rusia y Ucranaia y analisa pa bo mes e 
mal influencia cu ta reina den curason di hende. . 


Si un mayor permiti, idolatria, adulterio, inmoralidad 
drenta cas, e tin di carga e consecuencia, pasobra 
pica ta bini carga cu tur sorto di mal influencia. 


Tin hasta gobernantenan ta uza mal influencia, 
pa lanta pueblo contra otro, pa trece division den 
pueblo, pensando cu asina nan por keda na poder, 
pero locual nan no sa ta cu Dios ta odia esun cu 
ta causa division entre rumannan ( Proverbionan 
6:19). 


Hopi ta wordo influencia door di artista etc, pero 
nan no ta busca drechi tocante e bida personal di e 
artista,bo tabata sa cu un hende cu mente malvado 
por influencia un otro pa comete inmoralidad sin 
cu nunca e mes a hacie. No gaña boso mes, aleha 
for di mal influencia. 


Skirbi pa pa Pastor Marcel Balootje. 

COMUNIDAD 


D 
epartamento di Agricultura, Cria y Pesca Santa Rosa keto 
bai ta sigui haya yamadanan di algun problema ainda cu 
tin cu nan fruta ta manera haya algun bichi na momento 
di cort’e. Manera entre otro den e fruta di Guyaba esaki sa 
presenta. Pero e sa presenta tambe den otro frutanan. Esaki 
probablemente y den mayoria caso ta e musca di fruta. 
Manera semper nos departamento ta trata na tur manera 
cu ta posibel pa yuda na momento cu casonan asina ta 
presenta. 


Aki ta sigui caracteristicanan con por reconoce e musca 


E musca, tamaño di un Lebelebe, tin den su halanan manera 
un cabes di flecha geel. Su lomba ta mancha preto y su sanca 
ta strepia geel cu maron. Eynan, e hembra tin un pui di casca 
duro cu cua e ta staca abou di e casca di e fruta pa pone 
su webonan. Na Aruba a identifica 56 sorto di fruta manera 
Mispel, Guyaba, Papaya, Lamunchi, Bacoba y Mango, pa 
menciona algun, den cuanan e por pone webo. Dentro 
di dos pa tres dia e bichi ta sali for di e webo. Su curpa ta 
blanco cu cabes chikito. Despues di 6 pa 10 dia cu e fruta 
hecha y cay abou di e mata, e larvanan ta drenta tera pa 
pupa. Dentro di otro 6 pa 13 dia e adulto ta emerge di tera 
y na 3 dia mas e ta capas di paria y pone webo. Gran parti di 
e adultonan ta muri na dos dia di emerge di e pupa. Por lo 
general 50% dentro di dos luna. Algun adulto por sobrebibi 
te cu un aña. 


Sintomanan di Infestacion 
Frutanan infesta pa Musca di Fruta tipicamente ta mustra 
puinan preto ariba e casca. Depende di e sorto di fruta hende 
por mira cicatrice of hars na e puinan, manchanan preto y 
deformacion di fruta debi na putricion. Mispel ta core un 


Ainda tin molester di Musca di fruta 


lechi blanco di unda e musca a pui e. Cierto matanan ta 
produci frutanan cu casca duro y otronan ta aborta fruta 
prome cu nan hecha. Bichinan, saca for di e fruta, poni ariba 
un superficie plano sa bula den laira. 


Impacto Nutricional 


Frutanan hecho ta bira inappeticibel, te cu hendenan por 
pasa pa comenan berde of stoba. Accionnan cu ta reduci 
e beneficionan nutricional cu fruta hecho ta ofrece. Di e 
impacto ecologico por bisa cu e musca ta un competidor 
directo pa e Lebelebe y e por pone webo den Dader di Tuna. 


Control Cultural 


Por medio di sconde frutanan, cu ta na dos siman di hecha, 
den saco di papel por cosecha fruta fresco. Si hende tur dia 
piki tur fruta benta abou, hinca den saco di plastic, mara y 
pone den solo dos dia, ta evita cu bichinan por drenta suelo 
pa pupa. Tambe por dunanan na galiña of bestia di cria pa 
come. Falta di fruta pa 3-4 luna por minimalisa e populacion. 
Adultonan recien emergi ta muri dentro 4 dia si no tin sap 
di mata of di fruta of honingdauw pa nan come. Trata e tera 
bou di mata cu insecticida manera Diazinon, chlorpyrifos 
of fenthion ta caba cu e pupanan. Spinosad, GF-120 ta un 
insecticida comercialmente disponible. Manera ta conoci 
si ya pa algun aña caba nos departamento di Agricultura, 
Cria y Pesca Santa Rosa no ta disponi mas di pesticidanan 
cu ta causa daño na nos medio ambiente. Claro di nos 
banda mester conseha kico por yuda controla of caba cu 
e plaga aki na momento cubo hayabo den situacion asina. 
Tin metodonan natural cu por yuda caba cu e plaganan 
aki tambe. Pero esey ta keda na cada ken pa dicidi cua di e 
metodonan aki e lo desea di uza. 

M 
anera tur aña campaña di vacunacion escolar 
tey atrobe. Seccion Cuido Salud Hubenil (JGZ) di 
Departamento Salud Publico (DVG) lo pasa tur scol 
preparatorio, basico y special pa ofrece vacuna na cierto 
grupo di mucha segun e programa di vacunacion nacional. 
Ta importante pa keda vacuna muchanan pa asina evita cu 
otro malesanan contagioso por lanta cabes. Aki ta referi na 
e vacuna ‘DKTP’ contra difteria, kinkhoest, tetanus y polio, 
‘HepB’ contra hepatitis B y ‘MMR’ contra cacheton, sarampi 
y sarampi Aleman. Tambe lo ofrece vacuna ‘HPV’ contra 
e virus papiloma humano cu por causa cancer na boca di 
matris. 


Cinco grupo di mucha ta bin na remarca pa un of mas 
vacuna: 
Muchanan di scol preparatorio naci te cu 2017 cu falta DKTP 
/ HepB / MMR 
Muchanan den klas 1 di scol basico cu falta DKTP / HepB / 
MMR 
Muchanan den klas 5 di scol basico pa refuerso (booster) di 
DKTP y HepB / MMR si falta 
Muchanan naci na 2012 di scol special pa refuerso (booster) 
di DKTP y HepB / MMR si falta 
Mucha muhenan den klas 6 di scol basico y special HPV (2 
dosis) 


COMUNIDAD 


Campaña di Vacunacion Escolar a cuminsa atrobe: 


Ta importante pa muchanan keda 
proteha contra malesanan contagioso 


Mayornan cu tin yiu den un di e gruponan menciona lo 
ricibi un carta cu mas informacion via scol si en caso e 
mucha falta vacuna segun registracion. Den e carta lo pidi 
permiso di mayor pa vacuna e mucha na scol. Si tin e buki 
geel di vacunacion por manda esaki hunto cu e carta di 
permiso y lo nota esaki den e buki. Si no tin e buki mas, 
e mucha lo haya un otro comprobante di vacunacion. 
Seccion Cuido Salud Hubenil ta traha conhuntamente cu 
Wit Gele Kruis y tin record di vacunacion di tur mucha 
digitalisa. Asina por garantisa cu tur mucha ta proteha 
debidamente. 


Tur mucha tin derecho pa crece y desaroya bon di 
salud. Cuido y proteccion di nos muchanan ta un 
responsabilidad di nos tur. Ban percura pa muchanan 
na Aruba ta bon vacuna! 


Pa mas informacion like nos Facebook page 


Directie Volksgezondheid DVG Aruba, Follow nos 


riba Instagram directie_volksgezondheid_aruba, 


subi nos website www.dvg.aw, yama nos na 


5224200 of mail nos na servicio@dvg.aw 

D 
urante e periodo 23 te cu 30 di augustus, e di 40 rotacion 
‘Compagniein de West (CidW)’ cu ta e unidad di Ehersito, 
y cu temporalmente ta ubica na un forma rotativo na 
Comando di Forsanan Naval den Region 


Caribe Hulandes, na Bonairo, lo ta practicando ehercisionan. 
Durante e ehercisionan aki nan lo move na diferente parti 
riba e isla. Esaki lo sosede tanto na pia como cu vehiculonan 
di ehersito. Nan lo ser mira tanto den zona nan habita como 
no habita. 


E meta di e ehercisionan aki ta pa siña conoce e pais cu su 
geografía y poblacion mas miho. Tambe ehercisionan den 
un clima diferente ta un di e motibonan pa hasi esaki na 
Bonairo. Parti di e ehercisionan ta entre otro ehercisionan 
di reconocemento (midi calibracion di registro di un area 
of obheto na un forma secreto of mantene esaki bou di 
observacion), mantene anotacionnan di habilidadnan propio, 
y kap palonan di mangrove pa un bon causa. 


Manera ta custumber, Comandante di e Unidad, Major Rian 
van der Meer ta presta un bishita na Gezaghebber di Bonairo. 
CidW ta un batayon di forsanan di ehersito cu cada cuater 
luna ta keda intercambia pa un siguiente unidad. CidW 40 
ta procedente di (Comando Operacion di sosten di Pais) 
(Operationeel Ondersteuningscommando Land) un di e 
cuater brigadanan di Forsanan di Ehersito Real. 


E batayon aki ta reforsa cu entre otro miembronan diferente 
di ingenieria y servicionan medico, pa medio di cua tin tambe 
un diversidad di specialismo presente. E unidad tambe ta 
keda desplega pa brinda yudansa di emergencia of despues di 
un solicitud di asistencia di parti di Gobierno Local. E unidad 
ta keda hiba y busca pa e barco di apoyo, Zr.Ms. Pelicaan. 


REINO 


Unidad di Ehersito ta practica e siman aki na Bonairo 

WILLEMSTAD - E cartera di Salubridad Medioambiente 
y Naturalesa (GMN) actualmente ta un di esnan cu mas 
ta pidi atencion di publico. E ministerio aki cada dia ta 
mas den spotlight, tanto pa sircunstancianan local como 
mundial. Pa cuminsa Corsou a conoce problemanan 
serio relaciona cu construccion y maneho di hospital 
C.MC. Ta trata aki di un hospital cu a resulta sumamente 
caro, pero cu ainda no ta dunando e resultadonan cu por 
a spera. C.M.C continuamente ta den un lus negativo 
debi cu financieramente cosnan ta cana hopi creceche. 
Minister señora Dorothy Pietersz Janga mes ta medico, 
como tal e ta supone di no ta desconoci cu e materia 
aki, aunke e forma sumamente reserva con e minister aki 
inicialmente a presenta su mes na ocacion di Covid 19, no 
tabata asina sabi. Logicamente e criticanan den direccion 
di e minister tabata hopi pisa como cu a spera cu siendo 
titular di salubridad lo el sa di sali padilanti, apoyando 
miembronan di e comunidad curasoleño pa sigui tur e 
instruccionnan cu e departamentonan cu e ta encabesa, 
tabata emiti. A pidi miembronan di e comunidad un 
sierto comportacion y mas cu claro cu e minister para na 
cabes mes no por ta esun cu ta contradeci y of crea duda 
den rasonnan pa e medidanan. 


Pa loke ta trata medioambiente y naturalesa, Corsou 
lamentablemente ta confrontando cu un ola di shushedad. 
Landfillnan a reis manera ‘paddestoel’ for di suela. 
Canto di camindanan publico, riba plenchi, na playanan, 
anyhow practicamente na tur sitio tin saconan di plastic, 
cupnan bashi, boternan di cerbes y limonada, cahitanan 
di fastfood, tira abou na suela. Ta precis loke ta duna 
un bista sumamente negativo di Corsou, siendo nos ta 
pretende di kier ta un atraccion turistico den Caribe 
y den mundo. Pio ainda ta e hecho cu shushedad di e 
forma aki ta fomenta malesa den pueblo ya cu shushi y 
porkeria ta atrae djaca, raton, kakalaka, musca, sangura 
y otro insectonan pa plama enfermedad den pueblo. E 
problema di shushi na Corsou natural no ta di awe, ni 
tampoco no ta nada facil pa atende, pero mester verwacht 
cu e gobernante lo hasi tur loke ta na su alcanse pa trece 
solucion y sigur no sucumbi. Corsou lo no ta e unico 
comunidad den mundo, caminda mester a para duro 


Na unda Minister Dorothy Pietersz-Janga ta? 


pa resolve e problema di shushedad cu forsa bruto. 
Minister señora dr. Dorothy Pietersz Janga pa cuminsa 
mester ta habri pa scucha stakeholders y tin suficiente 
curashi pa trece TUR esnan conserni hunto, pasobra e 
problema di shushedad ta di henter Corsou. Djis sali 
bisa cu no tin placa ya ta otro actitud completamente 
robes cu mesora ta surti un impacto demotivante. Pa 
por atende e problema di shushi di formanan efectivo 
no por verwacht e mesun actitud di semper. Ta sigur 
cu e maneho di Selikor mester cambia, mester traha 
riba resiclahe, shushi den sierto sentido mester keda 
comberti den un fuente pa crea entrada. Pueblo mester 
ta envolvi atraves di scolnan, barionan, empresanan y 
e comunidad en general lo mester tin un partisipacion 
mucho mas activo y responsabel den esfuersonan 
pa tene Corsou limpi. Mester tin control continuo 
y baha pisa cu sancion riba esnan cu no ta tene nan 
mes na e reglanan stipula. Pues buscamento di 
solucion pa e problema di shushedad na Corsou, no 
ta cos di djis un rato, tampoco e ta algo superficial. 
Minister señora Dorothy Pietersz Janga mester kier 
drenta profundamente den e materia y busca solucion 
riba un base duradero. Experticio local, pero tambe 
di exterior tin sentido, Corsou lo no mester tin e 
pretencion di inventa e wil. Shushedad di e forma 
actual ta tacha nomber y imagen di Corsou y ta un 
fuente pa malesanan den pueblo. 

No 
obstante 
e 
comentarionan 
negativo, 
Sandals ta sigi traha y 
pusha pa ta exitoso. Ta 
hopi miyon a inverti den 
e proyecto mientras cu tin 
800 hende den servicio. 
Pa loke ta trata personal 
tambe por tin hende cu 
ta malcontento, pero esei 
ta algo cu ta pasa tur caminda, Clarinda ta bisa. Pero 
mester pone e cosnan den perspectiva. Pasobra si bisa 
cu hopi trahado ta malcontento, saliendo for di e punto 
di bista di 800 empleado, ta un remarke hopi subhetivo. 
Ta p’esei mester pone e cosnan den e contexto corecto. 
Oficina di Turismo regularmente tin contacto cu Sandals 
pa wak con cos ta bayendo. 


E cantidad di turista cu ta keda einan ta impreshonante y 
CTB ta mira cu e ta stimula tambe e positivismo. Pasobra 
no ta solamente na Sandals, e turista mericano ta keda, 
pero tambe na e otro hotelnan. Esaki ta consecuencia di 
e promocion cu Sandals ta hasi pa Corsou na Merca. ‘’Si 
tin problema, nos mester atende nan e forma corecto y no 
den media. Conflictonan mester haña atencion den seno 
di gerencia y sindicato, esei ta e miho forma pa atende 
cu e asuntonan aki.’’, ta palabranan di Hugo Clarinda. 


Pool 


Relaciona cu e incidente cu e pool, Oficina di Turismo 
tabatin contacto cu Sandals, mescos cu tur asunto den 
cua tin turista envolvi. E intencion ta pa por duna e turista 
e atencion nesesario. Hugo Clarinda: ‘’ Pa e turista sa cu 
ta take care di dje. Ta importante con ta atende despues 
di un incidente, pa e persona por bai satisfecho for di 
nos pais.’’ Den e caso di e pool na Sandals, tambe esei 
tabata e caso. 


WILLEMSTAD – Oficina 
di Turismo di Corsou (CTB) 
ta hopi satisfecho cu e 
contribucion cu Sandals ta 
duna na desaroyo di turismo 
di Corsou. Na juni ultimo 
un cantidad record di turista 
mericano a bishita Corsou. 
Hugo Clarinda, di Oficina di Turismo di Corsou a bisa 
na cu esaki ta un desaroyo hopi positivo. Ta despues cu 
Sandals a habri na Corsou, a constata e desaroyo aki. 
Sandals a habri na juni y por mira claramente e efecto 
cu Sandals ta haciendo riba e mercado mericano. 


‘Ta p’esei nos ta lamenta cu tin hopi compartimento 
(sharemento) di cosnan negativo tocante Sandals. 
Clarinda: ‘’Nos ta haña cu ta un lastima cu nos mes ta 
sigi propaganda e tipo di cosnan aki.’’ Segun Clarinda 
ta normal cu na tur hotel tin hende cu ta contento y 
tin hende malcontento. Na Sandals e no ta otro. 
Solamente mester percura pa e porcentahe di hende cu 
ta malcontento ta hopi chikito. Clarinda a sigi bisa cu 
esei ta loke cu por mira tambe na Sandals. 


‘E hendenan cu tin reclamo, ta hopi tiki compara 
cu e cantidad grandi di hendenan cu ta sumamente 
satisfecho cu nan estadia na e hotel. Pero tog ta mira 
cu nos hendenan local ta propaganda e noticianan 
negativo so y no ta dedica atencion na e noticianan 
positivo. Oficina di Turismo ta hopi contento cu e 
presencia di Sandals na Corsou. 


Y nos ta mira e efecto ta imprecionante, e efecto cu 
Sandals ta hasi riba nos cifranan di principalmente e 
mercado mericano cu ta un mercado cu Corsou ta desea 
pa e crese. Awor cu yudansa di Sandals, finalmente lo 
mira un impacto hopi fuerte riba e mercado mericano. 


Reaccion di Sandals 


Cantidad record di turista mericano di bishita: 


Oficina di Turismo ta hopi contento cu Sandals na Corsou 

Gradicimento y Invitation 


Nos kier a manda un palabra di gradecimento 
pa tur cu a yuda nos y sostene nos durante 
su enfermedad y despedida di nos tata stima 
Emiterio Arends q.e p d. 


Emiterio Arends 


Mihor conoci como: “Theo” 


*03 Maart 1931 - †14 Augustus 2022 


Danki na tur famia, amigo, colega, conocir y bisinja nan, 


Tambe nos kier a gradici pa e bon cuido na dr Horacio 


Oduber Hospital; E specialistanan dr Selene Kock y dr 


Carolina Becker: E enfermeronan di piso 4; Su dr di cas 


cu tawata semper attent, dr Melissa Wever: Specialista 


dr Jason Petronilia; Enfermeronan di Wit Gele Kruis. 


Alaves nos kier a invita pa tres Santo Sacrificio di Misa 


Cual lo tuma lugar na Misa Sagrado Curason 
na Savaneta pa 7 or di anochi 


E fechanan lo ta 


Diasabra: 20 Augustus 2022 


Dialuna: 22 Augustus 2022 


Diasabra: 27 Augustus 2022 


Boso presencia lo ta altamente aprecia. 


“Señor ta mi wardador, mi‘n tin falta di 
nada; Den cunucu di yerba berde, E ta pone 
mi sosega. E ta hiba mi na awa nan trankil, 
pa mi bolbe haya forsa.” Salmo 23:1,2,3. 


A bay sosega, mi casa, nos ruman, nos tanta, nos 
tanta grandi y nos amiga stima: 


Maria Theresa Maduro-Rasmijn 
Cariñosamente yama: “ Tele, Lya, 
Tanchi, of Maria ’’ 
*07 October 1934 - †19 Augustus 2022 


Lientje, Marc en Emma Linker 


Maken hierbij het overlijden bekend van 
mijn lieve echtgenoot, onze lieve papa 
en onze lieve opa de hr. Jan Linker 



*27-11-1947 - †20-8-22 


Afscheids ceremonie zal later bekend 
worden 


PA LESA FULL OBITUARIOS, WAK WWW.AWEMAINTA.COM/OBITUARIOS 


My presence will go with you, and I will 


give you rest. Exodus 33:14 


Carlos Alberto Rojer 


30 juli 1973 – 19 augustus 2022 


Mira con Dios a salba mi, Tur mi confiansa ta 
den djE, Mi n’ tin miedo: Señor Dios ta mi forsa, 
mi refugio. E mes t’Esun cu a salba mi. Isaías 
12:2 



Sra. Catharina F. Giel-Figaroa 
Cariñosamente yama “Mena” 
*13-02-1948 - †22-08-2022 


PA LESA FULL OBITUARIOS, WAK WWW.AWEMAINTA.COM/OBITUARIOS 


Tur cos aki na mundo tin su ora y su tempo, 
Ora pa nace y ora pa muri, ora pa yora y ora pa 
hari, Ora pa keda keto y ora pa papia, ora pa stima 
y ora pa odia, Ora pa guerra y ora pa paz” 


Predicador 3:1-2-4-7-8 


Cu dolor na nos curason, nos ta participa 
fayecimento di nos ser stima: 


Sra. vda. Theresa Krosendijk-Kock 


Cariñosamente yama “Theresita” 
*08-02-1930 - †17-08-2022 


“Señor ta mi wardador, mi’n tin falta 


di nada Den cunucu di yerba berde e 
ta ponemi sosega. E ta hibami na awa 
trankil, Pa mi bolbe haña forsa”. 


Salmo: 23 


Nos ta anuncia fayecimento di: 


Dionisia 
Josephina Helder 


*12-12-1939 - 
†15-08-2022 


“Señor ta mi wardador, mi’n tin falta di nada 


Den cunucu di yerba berde e ta ponemi 
sosega.E ta hibami na awa trankil, 


Pa mi bolbe haña forsa”. Salmo: 23 


Nos ta anuncia fayecimento di: 


Maxima Ras 
*15-05-1940 - †17-08-2022 


“SEÑOR TA MI WARDADOR, MI’N TIN FALTA DI 
NADA. DEN CUNUCU DI YERBA BERDE E TA PONEMI 
SOSEGA. E TA HIBAMI NA AWA TRANKIL, PA MI BOLBE 
HAÑA FORSA”. SALMO: 23 


Conforme cu boluntad di Dios y gradecido na loke el a 
haci y nifica pa nos, nos ta participa fayecimento di: 


Sr.Jan Hendrick Tromp 


*03-10-1954 – †18-08- 2022 


Acto di entiero lo wordo anuncia despues. 


